hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu hu hu hu hu hu hu es hu hu fr hu hu hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu pt hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu fr hu de hu hu hu hu hu hu hu hu hu hu hu hu hu hu hu hu hu pt cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu eo en cs de hu hu fr fr hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu hu hu ca pt hu hu hu hu en en en en cs en en cs cs en cs cs cs cs cs cs cs cs cs cs cs cs cs da cs cs cs da et cs cs da pt ru en uk pt ru en en en pt ru pt pl ru ru uk uk uk en en uk uk pt ru ru pl pt ru pt it en en en en en en en en en en en pl pl pl hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en nl ar ru ca de el es fa fr it ja ko pl ru hbs_lat sv tr fy zh hu hu hu hu hu hu hu hu hu hu
1969-es cannes-i filmfesztivál – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. december 20.
Ugrás a navigációhoz Ugrás a kereséshez
A 22. Cannes-i Nemzetközi Filmfesztivál 1969. május 8. és 23. között került megrendezésre, Luchino Visconti olasz filmrendező elnökletével. A versenyben 27 nagyjátékfilm[1] és 14 rövidfilm vett részt, versenyen kívül pedig 6 alkotást vetítettek.
A párhuzamos rendezvények Kritikusok Hete szekciójában 13 filmet mutattak be, míg az új, Rendezők Kéthete elnevezésű szekció keretében 67 nagyjátékfilm és 41 kisfilm vetítésére került sor.
Az 1968. évi fesztivál botrányai és félbeszakítása után sokan úgy vélték, vége a filmes rendezvénysorozatnak. Cannes azonban képes volt meghallani a kritikát, tanulni saját hibáiból és megújulni. Átalakult és hangnemet váltott: a meghívott filmek még inkább provokatívak, vitriolosak és cinikusak lettek, ugyanakkor kevésbé hagyománytisztelők. A zsűrielnök Visconti bátor és megújuló mozit célzó szándéka találkozott a kor politikai hangulatával, a konformizmusellenességgel és a flower power hippi kultúra terjedésével.[2] Olyan alkotások reprezentálták ezt, mint a Dillinger halott, a Z, avagy egy politikai gyilkosság anatómiája, vagy a Szelíd motorosok. Sikerült elérni, hogy a szovjet hatóságok kiengedjék a fesztiválra Tarkovszkij kultfilmjét az Andrej Rubljovot.
Noha a fesztivál nagydíját Lindsay Anderson filmje, a Ha… kapta, az igazi nyertes Costa-Gavras alkotása a Z, avagy egy politikai gyilkosság anatómiája lett. Nemcsak ezért, mert két díjat is elvitt (a zsűri díja és a legjobb férfi alakítás díja), de az aktuálpolitikai témája miatt a legtöbb vevőt is magának mondhatta. Nagy sikerrel mutatkozott be – alkotása meg is kapta a legjobb első filmnek járó díjat – a fiatal amerikai színész-rendező, Dennis Hopper, Peter Fondával és Jack Nicholsonnal az oldalán (Szelíd motorosok).
Visszatértek a fesztiválhoz régóta hű színészek: Omar Sharif (A találkozás), Jean-Louis Trintignant (Éjszakám Maudnál, Metti una sera a cena, Z, avagy egy politikai gyilkosság anatómiája), vagy Isadora Duncan szerepében Vanessa Redgrave, de sok fiatal is érkezett: Liv Ullmann, Malcom McDowell (Ha…), Daniel Olbrychski (Légyfogó) és a Szelíd motorosok szereplőgárdája. Három film főszerepében is látható volt Annie Girardot (Nemsokára világvége lesz, Dillinger halott, Metti una sera a cena). Feledhetetlen alakítást nyújtott Yves Montand és Irene Papas (Z, avagy egy politikai gyilkosság anatómiája),
A hivatalos válogatás versenyprogramjába Jancsó Miklós Fényes szelek című alkotását hívták meg,[3] a Kritikusok Hete szekcióban mutatták be Elek Judit Sziget a szárazföldön című filmdrámáját és meghívták az újonnan létrehozott, független Rendezők Kéthete szekcióba Jancsó Téli sirokkó,[4] valamint Mészáros Márta Holdudvar[5] című alkotása. Meg kell említeni, hogy a Szelíd motorosok operatőre a magyar származású Kovács László volt, akárcsak Robert Altman versenyen kívül vetített, Az a hideg nap a parkban című alkotásának. További három magyar származású művész is képviseltette magát Cannes-ban: a versenyprogramban szerepelt a kanadai George Kaczender[6] Don't Let the Angels Fall című filmdrámája, versenyen kívül mutatták be az NDK-ban élő János Veiczi[7] alkotását, aki a nácik titkos rakétaprogramjáról forgatott filmet Megfagyott villámok címmel, a Rendezők Kéthete szekcióban pedig levetítették Diourka Medveczky[8] francia szobrászművész és filmrendező Paul című nagyjátékfilmjét, valamint két kisfilmjét (Marie et le curé, valamint Jeanne et la moto).
Ebben az évben közvetítette először élőben a francia állami televízió a fesztivál zárórendezvényét.
Az 1968. májusi franciaországi zavargásoknak, a Langlois-ügynek és a fiatal rendezők fellázadásának közvetlen kihatása lett a fesztivál jövőjére. Létrejött a Filmrendezők Szövetsége (Société des Réalisateurs de Films – SRF), amely kezdeményezte, hogy a cannes-i nemzetközi filmfesztivál hivatalos programja mellett hozzák létre a Rendezők Kéthete (Quinzaine des Réalisateurs) elnevezésű párhuzamos rendezvényt, egyfajta alternatívát kínálva a fiatal, új hullámos rendezőknek, akik nyitást követeltek a szerzői, kísérletező, radikálisabb ideológiájú filmek felé. Azt kívánták elérni, hogy a válogatás és a filmek bemutatása minden cenzúra és diplomáciai megfontolások nélkül történjen. Az első rendezvényt az 1969. évi cannes-i fesztivál idején Jean-Luc Godard és François Truffaut vezetésével szervezték meg. A szekció anyaga eléggé eklektikus lett, mivel az alkotók több év termésével nevezhettek, a megfelelő válogatásra azonban nem jutott idő. Az első rendezvény műsorán 67 nagyjátékfilm és 41 rövidfilm szerepelt, közöttük – az említett magyarokon kívül – Bernardo Bertolucci Partner, Robert Bresson Egy szelíd asszony, Gregory J. Markopoulos A leláncolt Prométheusz és Susan Sontag Duett kannibálokra című alkotása.
Elnök: Luchino Visconti filmrendező –  Olaszország
Jaroslav Boucek, köztisztviselő, gyártásvezető –  Csehszlovákia
Marie Bell, színésznő –  Franciaország
Robert Kanters, filmkritikus –  Franciaország
Sam Spiegel, filmproducer –  Amerikai Egyesült Államok
Stanley Donen, filmrendező –  Amerikai Egyesült Államok
Csingiz Ajtmatov, író –  Szovjetunió
Veljko Bulajić, filmrendező –  Jugoszlávia
Charles-Georges Duvanel, filmproducer –  Svájc
Claude Soule, a Technikai Főbizottság (CST) hivatalos képviselője –  Franciaország
Mihnea Gheorghiu, író –  Románia
Ådalen ’31 (Adalen 31)[9] – rendező: Bo Widerberg
Bice skoro propast sveta (Nemsokára világvége lesz) – rendező: Aleksandar Petrovic
Calcutta – rendező: Louis Malle
Dillinger è morto (Dillinger halott) – rendező: Marco Ferreri
Don't Let the Angels Fall – rendező: George Kaczender
Easy Rider (Szelíd motorosok) – rendező: Dennis Hopper
España otra vez – rendező: Jaime Camino Vega de la Iglesia
Farářův konec (A pap vége) – rendező: Evald Schorm
Fényes szelek – rendező: Jancsó Miklós
Flashback – rendező: Raffaele Andreassi
Gli intoccabili – rendező: Giuliano Montaldo
If… (Ha… (film)|Ha…) – rendező: Lindsay Anderson
Isadora (Isadora) – rendező: Karel Reisz
Le grand amour – rendező: Pierre Étaix
Ma nuit chez Maud (Éjszakám Maudnál) – rendező: Éric Rohmer
Manden der tænkte ting – rendező: Jens Ravn
Matzor – rendező: Gilberto Tofano
Metti una sera a cena – rendező: Giuseppe Patroni Griffi
Michael Kohlhaas – Der Rebell (Kohlhaas Mihály) – rendező: Volker Schlöndorff
Nihon no szeisun – rendező: Kobajasi Maszaki
O Dragão da Maldade contra o Santo Guerreiro[10] – rendező: Glauber Rocha
Polowanie na muchy (Légyfogó) – rendező: Andrzej Wajda
Slaves – rendező: Herbert J. Biberman
The Appointment (A találkozás) – rendező: Sidney Lumet
The Prime of Miss Jean Brodie – rendező: Ronald Neame
Všichni dobří rodáci (Všichni dobří rodáci) – rendező: Vojtech Jasny
Z (Z, avagy egy politikai gyilkosság anatómiája) – rendező: Costa-Gavras
Andrej Rubljov[9] – rendező: Andrej Arszenyjevics Tarkovszkij
Die Gefrorenen Blitze (Megfagyott villámok) – rendező: János Veiczi
L'Amour de la vie – Artur Rubinstein (Az élet szerelmese: Arthur Rubinstein) – rendező: François Reichenbach
Sweet Charity (Édes Charity) – rendező: Bob Fosse
That Cold Day in the Park (Az a hideg nap a parkban) – rendező: Robert Altman
Zbehovia a pútnici (Zbehovia a pútnici) – rendező: Juraj Jakubisko
Cîntecele Renasterii (Cîntecele Renasterii)[9] – rendező: Mirel Ilieşiu
Das Verräterische Herz – rendező: Paul Anczykowski
El triunfo de la muerte – rendező: José María Gutiérrez
Goldframe (Goldframe) – rendező: Raoul Servais
L’homme aux chats – rendező: Henri Glaeser
La pince à ongles – rendező: Jean-Claude Carrière
Le ballet des Jacungos – rendező: Jean Manzon
Moc osudu – rendező: Jiří Brdecka
Niebieska kula – rendező: Miroslaw Kijowicz
Red Arrows – rendező: John Edwards
Short Seven – rendező: Jonne Severijn
Su sambene non est aba – rendező: Luigi Gonzo és Manfredo Manfredi
Toccata – rendező: Herman van der Horst
World of Man – rendező: Albert Fischer és Michael Collyer
Cabascabo – rendező: Oumarou Ganda
Charles mort ou vif (Charles élve vagy halva) – rendező: Alain Tanner
King, Murray – rendező: David Hoffman
More – rendező: Barbet Schroeder
My girl friend’s wedding – rendező: Jim McBride
Pagine chiuse – rendező: Gianni da Campo
La rosière de Pessac – rendező: Jean Eustache
La voie – rendező: Mohamed Slim Riad
La hora de los hornos (A tűzhelyek órája) – rendező: Fernando Solanas
In the year of the pig (Vietnam amerikai szemmel) – rendező: Emile de Antonio
Jagdszenen aus niederbayern (Vadászjelenetek Alsó-Bajorországban) – rendező: Peter Fleischmann
Pars n’existe pas – rendező: Robert Benayoun
Sziget a szárazföldön – rendező: Elek Judit
A vida provisória – rendező: Maurício Gomes Leite
Acéphale – rendező: Patrick Deval
Adam 2 (Adam 2) – rendező: Jan Lenica
Ballade pour un chien – rendező: Gérard Vergez
Barravento (Szélvihar)– rendező: Glauber Rocha
Brandy In The Wilderness – rendező: Stanton Kaye
Brasil Ano 2000 – rendező: Walter Lima Jr.
Calcutta (Calcutta) – rendező: Louis Malle
Capitu – rendező: Paulo Cesar Saraceni
Capricci – rendező: Carmelo Bene
Cara a Cara – rendező: Júlio Bressane
Christopher’s Movie Matinee – rendező: Mort Ransen
De mère en fille – rendező: Anne Claire Poirier
Det kære legetøj – rendező: Gabriel Axel
Drôle de jeu – rendező: Pierre Kast
Duett för kannibaler (Duett kannibálokra) – rendező: Susan Sontag
Eine Ehe – rendező: Hans Rolf Strobel és Heinrich Tichawsky
Entre la mer et l'eau douce – rendező: Michel Brault
Fuoco! – rendező: Gian Vittorio Baldi
Head – rendező: Bob Rafelson
Het compromis – rendező: Philo Bregstein
Holdudvar[5] – rendező: Mészáros Márta
Image, Flesh And Voice – rendező: Ed Emshwiller
Invasión (Invázió) – rendező: Hugo Santiago
Jardim de Guerra – rendező: Neville de Almeida
Jusqu'au cœur – rendező: Jean Pierre Lefebvre
Kid Sentiment – rendező: Jacques Godbout
Kosikei – rendező: Osima Nagisza
La belle ouvrage – anonim rendező
La poupée rouge – rendező: Francis Leroi
La primera carga al machete (La primera carga al machete) – rendező: Manuel Octavio Gómez
Le cinématographe – rendező: Michel Baulez
Le lit de la vierge – rendező: Philippe Garrel
Le viol d’une jeune fille douce – rendező: Gilles Carle
Les contrebandières – rendező: Luc Moullet
Les gommes – rendező: Lucien Deroisy
Les vieilles lunes – rendező: David Fahri
L'été – rendező: Marcel Hanoun
Lucía (Lucía) – rendező: Humberto Solás
Marketa Lazarová (Markéta Lazarová) – rendező: Frantisek Vlácil
Money, Money – rendező: José Varela
Mumbo-Jumbo – rendező: Jean-Luc Magneron
Nejkrásnější věk – rendező: Jaroslav Papousek
Nocturno 29 – rendező: Pere Portabella
Nostra signora dei turchi – rendező: Carmelo Bene
Nous n’irons plus au bois – rendező: Georges Dumoulin
O bravo guerreiro – rendező: Gustavo Dahl
Partner (Partner) – rendező: Bernardo Bertolucci
Paul – rendező: Diourka Medveczky
Paulina s’en va – rendező: André Téchiné
Pet holek na krku (Kamasztársadalom) – rendező: Evald Schorm
Rhodesia Countdown – rendező: Michael Raeburn
Ruusujen aika – rendező: Risto Jarva
Scratch Harry – rendező: Alex Matter
Sindzsuku dorobo nikki – rendező: Osima Nagisza
Téli sirokkó[4] – rendező: Jancsó Miklós
Terry Withmore, for Example – rendező: Bill Brodie
The Ernie Game – rendező: Don Owen
The Illiac Passion (A leláncolt Prométheusz) – rendező: Gregory J. Markopoulos
The Trip (Az utazás) – rendező: Roger Corman
Three – rendező: James Salter
Tu imagines Robinson – rendező: Jean-Daniel Pollet
Une femme douce (Egy szelíd asszony) – rendező: Robert Bresson
Viagem ao fim do mundo – rendező: Fernando Cony Campos
Vive la mort – rendező: Francis Reusser
Wheel of Ashes – rendező: Peter Emmanuel Goldman
Yvon, Yvonne – rendező: Claude Champion
5/7/35 – rendező: Jean Mazeas
Adrien s’éloigne – rendező: Claude Guillemot
Arrabal – rendező: Jacques Poitrenaud
Athina, poli, hamogelo – rendező: Lambros Liaropoulos
Black Movie – rendező: Adrian
Chinese Checkers – rendező: Stephen Dwoskin
Einer Mädchenhaut – rendező: Klaus Schönherr
Erin Ereinté – rendező: Jean-Paul Aubert
Flash-Parc – rendező: Frank Cassenti
Fuses – rendező: Carolee Schneemann
Galaxie – rendező: Gregory J. Markopoulos
Gedanken Beim Befühlen – rendező: Klaus Schönherr
Hemingway – rendező: Fausto Canel
Jeanne et la moto – rendező: Diourka Medveczky
Journal de séjour à Marseille – rendező: Gérard Lévy-Clerc és C Lindenmayer
La page dévoilée – rendező: James Hodgetts és William Marchant
La poursuite impitoyable – rendező: Jean-Jacques Schakmundès és Richard Guillon
Le mariage de Clovis – rendező: Daniel Duval
Le sursitaire – rendező: Serge Huet
Les stabiles – rendező: Christian Lara
Libi – rendező: Otto Mühl
Marie et le curé – rendező: Diourka Medveczky
Miss Paris et le majordome – rendező: Georges Dumoulin
Monsieur Jean-Claude Vaucherin – rendező: Pascal Aubier
N.O.T.H.I.N.G. – rendező: Paul Sharits
Naissant (Naissant) – rendező: Stephen Dwoskin
On The Every Day Of The Eyes Of Death – rendező: Beavers
Paris des négritudes – rendező: Jean Schmidt
Permanence – rendező: Busioc Ionesco
Que s’est-il passé en mai ? – rendező: Jean-Pierre Savignac
Rohfilm – rendező: D. Hein
S. Macht am Sonntag-Nachmittag Keinen Film – rendező: Dieter Meier
Scenes From Under Childhood – rendező: Stan Brakhage
Soliloquy (Soliloquy) – rendező: Stephen Dwoskin
Souvenir de la nuit du 4 – rendező: Patrice Gauthier és Henry Lange
Speak – rendező: John Latham
The Mysteries – rendező: Gregory J. Markopoulos
Twice A Man – rendező: Gregory J. Markopoulos
Untebrochene Flugverbindungen – rendező: Dieter Meier
Versuch mit synthetischem Ton – rendező: Kurt Kren
Winged Dialogue – rendező: Beavers
A Fesztivál Nemzetközi Nagydíja: If…. (Ha….)[9] – rendező: Lindsay Anderson
Zsűri külön nagydíja: Ådalen ’31 (Adalen 31) – rendező: Bo Widerberg
Legjobb női alakítás díja: Vanessa Redgrave – Isadora (Isadora)
Legjobb férfi alakítás díja: Jean-Louis Trintignant – Z (Z, avagy egy politikai gyilkosság anatómiája)
Zsűri díja: Z (Z, avagy egy politikai gyilkosság anatómiája) – rendező: Costa-Gavras
Glauber Rocha – O Dragão da Maldade contra o Santo Guerreiro
Vojtech Jasny – Všichni dobří rodáci (Všichni dobří rodáci)
Legjobb első film díja: Easy Rider (Szelíd motorosok) – rendező: Dennis Hopper
FIPRESCI-díj: Andrej Rubljov (Andrej Rubljov) – rendező: Andrej Arszenyjevics Tarkovszkij
A Kép- és Hangtechnikai Főbizottság (CST) külön dicsérete:[11] Všichni dobří rodáci (Všichni dobří rodáci) – rendező: Vojtech Jasny
Nagydíj (rövidfilm): Cîntecele Renasterii (Cîntecele Renasterii) – rendező: Mirel Ilieşiu
A zsűri különdíja (rövidfilm): La pince à ongles – rendező: Jean-Claude Carrière
A Kép- és Hangtechnikai Főbizottság (CST) külön dicsérete (rövidfilm):[11]
Toccata – rendező: Herman van der Horst
Cîntecele Renasterii (Cîntecele Renasterii) – rendező: Mirel Ilieşiu
↑ A fesztivál hivatalos honlapja Archiválva 2010. december 2-i dátummal a Wayback Machine-ben szerint csak huszonhat, de Jancsó Fényes szelek című alkotását – pontatlanul – 1968-ban szerepelteti.
↑ V. C. Thomas: 1969 – Année polémique. Festival de Cannes. Ecran Noir. (Hozzáférés: 2008. augusztus 25.) (franciául)
↑ A magyar részvételt illetően a cannes-i fesztivál hivatalos honlapján Archiválva 2010. december 2-i dátummal a Wayback Machine-ben feltüntetett adat – miszerint Jancsó Fényes szelek című alkotása 1968-ban versenyzett – pontatlan, mivel azt az ez évi rendezvényen vetítették. Lásd: Rényi Péter. „A vita folytatása Cannes-ban”, Fényes szelek, Népszabadság, 1969. május 17.. [2007. december 16-i dátummal az eredetiből archiválva] (Hozzáférés ideje: 2008. augusztus 25.)
↑ a b A rendezvényen Sirokkó nemzetközi címmel szerepelt.
↑ a b A rendezvényen Marie címmel szerepelt.
↑ Kaczender György (Budapest, 1933. április 19. – Los Angeles, 2016. augusztus 24.); 1956-ban történt távozásáig a budapesti Pannónia Filmstúdió rendezőasszisztense volt.
↑ Veiczi János (Budapest, 1924. szeptember 30. – Berlin, 1987, június 26.)
↑ Medveczky György Lajos (Budapest, 1930. március 16. – )
↑ a b c d Zárójelben a magyarországi filmbemutató (forrás: PORT.hu), illetve DVD-forgalmazás címe (forrás: Interaktív filmkatalógus), kiegészítve a kritikus tömeg, a Cinematrix Archiválva 2008. augusztus 6-i dátummal a Wayback Machine-ben, valamint a Filmvilág adatbázisában található magyar címekkel.
↑ A fesztiválon Antonio-das-mortes címmel szerepelt.
↑ a b A cannes-i fesztivál hivatalos honlapja szerint. Ugyanakkor az elismerésről a Kép- és Hangtechnikai Főbizottság (CST) listája nem tesz említést.
A cannes-i fesztivál hivatalos honlapja (angolul), (franciául)
Cannes Film Festival Archiválva 2010. április 11-i dátummal a Wayback Machine-ben (angolul) (IMDb)
Kritikusok Hete honlapja (angolul), (franciául)
Rendezők Kéthete honlapja (angolul), (franciául)
Legjobb női alakítás díja
Legjobb férfi alakítás díja
A cannes-i fesztivál zsűrielnökei
Filmművészet-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=1969-es_cannes-i_filmfesztivál&oldid=24489487”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. december 20., 11:17
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.